GTG ปลื้มกระแสตอบรับ Raksa ล้นหลาม จ่อส่งออกสารสกัด CBD ตปท.
GTG ปลื้มกระแสตอบรับสารสกัด CBD จากต้น “Raksa” มั่นใจในคุณภาพ ไร้ THC เจือปน-ได้มาตรฐาน 100% ลุยขยายธุรกิจ Cosmetics
GTG ปลื้มกระแสตอบรับสารสกัด CBD จากต้น “Raksa” มั่นใจในคุณภาพ ไร้ THC เจือปน-ได้มาตรฐาน 100% ลุยขยายธุรกิจ Cosmetics
10 ก.ย. 2564

บริษัท โกลเด้น ไทรแองเกิ้ล กรุ๊ป จำกัด หรือ GTG เปิดตัวสุดยอดต้นแม่พันธุ์กัญชง Raksa ที่เกิดจากการศึกษาวิจัยร่วมกับมหาวิทยาลัยราชภัฏเชียงราย (CRRU) ไปอย่างเป็นทางการเมื่อช่วงต้นปี 2564 ที่ผ่านมา ปัจจุบัน GTG เตรียมส่งออกสารสกัด CBD จากต้น Raksa ที่มีความเข้มข้นและตรงความต้องการของผู้ประกอบการทั้งในตลาดไทยและต่างประเทศ
ทั้งนี้ ตามที่ GTG ได้รับเสียงเรียกร้องจากผู้ประกอบการซึ่งสนใจผลิตภัณฑ์ CBD ของแม่พันธุ์ Raksa จึงเกิดเป็นงานสัมมนาออนไลน์ในชื่อ “GTG B2B การใช้สารสกัด Raksa CBD จากกัญชง ขยายธุรกิจในอุตสาหกรรม Cosmetics” ขึ้นเมื่อช่วงต้นเดือนกันยายน โดย คริส หรือ นายกฤษณ์ ธีรเกาศัลย์ กรรมการผู้จัดการของและผู้ร่วมก่อตั้ง GTG ได้ให้ข้อมูลและความรู้เกี่ยวกับผลิตภัณฑ์ด้วยตนเอง
โดย CBD หรือ Cannabidiol นั้นเป็นสารสกัดจากกัญชงที่ไม่ออกฤทธ์กระตุ้นระบบประสาทและสามารถนำมาใช้ประกอบสินค้าผลิตภัณฑ์ทั้งอุปโภคและบริโภค การสกัดสาร CBD ในตลาดสามารถแบ่งออกเป็น 3 ส่วน คือ 1) Full Spectrum คือการสกัดที่คงสารที่มีในกัญชงตามธรรมชาติไว้ทั้งหมด 2) Broad Spectrum คือการสกัด CBD ที่ผ่านขบวนการแยกเอาสาร THC ออก แต่ยังคงสารอื่นๆ ที่มีตามธรรมชาติของกัญชง-กัญชาไว้ทั้งหมด และ 3) CBD Isolate คือ การสกัดผ่านขบวนการแยกเอาสารอื่นๆออก และคงเหลือไว้แค่สาร CBD เพียงตัวเดียวเท่านั้น
ทั้งนี้ทาง GTG ได้คิดค้นวิจัยการสกัดสาร CBD จากต้นแม่พันธุ์ Raksa มาเป็นเวลาหลายปี ได้เป็นสารสกัดที่มีจุดเด่นคือความเข้มข้นของ CBD ในดอกแห้งเฉลี่ยทั้งต้น สูงถึง 16-18% และมีสาร THC ต่ำกว่า 1% ถือว่าสูงเป็นอันดับต้นๆ ของโลก โดย GTG สามารถสกัดสาร CBD ได้ทั้งแบบ Full Spectrum และ Broad Spectrum ที่ตรงตามกฏหมายระบุไว้
สำหรับการสกัดสาร CBD จากต้นแม่พันธุ์ Raksa ของ GTG แบบ Full Spectrum จะมีความเข้มข้นของ Cannabidiol (CBD) โดยเฉลี่ยประมาณ 30% จึงเหมาะแก่การนำมาเป็นส่วนประกอบของผลิตภัณฑ์อุปโภคต่างๆ โดยเฉพาะผลิตภัณฑ์เครื่องสำอาง เนื่องจากการสกัดแบบ Full Spectrum นั้น จะได้สารสกัด CBDA อยู่ด้วย ซึ่งสารนี้ทำหน้าที่เป็นตัวแทนต้านความอักเสบ ช่วยเสริมสร้างเซลล์ใหม่ รักษาแผล และมีคุณประโยชน์ที่มากกว่าวิตามิน A, C และ E สามารถนำไปเป็นส่วนประกอบในผลิตภัณฑ์ต่างๆ
เช่น Body Lotion, Face cream, Bath Lotion หรือ After sun lotion และอื่นๆ ส่วนการสกัดในรูปแบบของ Broad Spectrum ทาง GTG ได้คิดค้นการสกัดที่นำสาร THC ออกไป คงเหลือไว้เพียง สาร CBD ที่มีความเข้มข้นสูงถึง 60% และยังคงตรงตามกฏหมายระบุไว้ เหมาะแก่การนำไปใช้ในผลิตภัณฑ์บริโภคเช่น ช๊อคโกแลต หรือ เยลลี่ เป็นต้น การสกัดสาร CBDA ของ GTG ที่นำมาใช้ในเครื่องสำอาง/ผลิตภัณฑ์บำรุงผิวนั้นเป็นการสกัดเย็น CO2 มีอุณหภูมิไม่เกิน 70 องศา ที่ยังคงสภาพ CBDA ได้อย่างสมบูรณ์แบบและมีประโยชน์ต่อการรักษาผิวได้ดีที่สุด และในอนาคต GTG ยังมีแผนสกัดสาร CBD จากต้น Raksa ในรูปแบบของ Nano Powder ที่ยังคงเหลือสาร THC หรือไม่คงเหลือสาร THC และสามารถละลายน้ำได้ต่อไป เพื่อสร้างนวัตกรรมใหม่ให้กับผลิตภัณฑ์ที่มีสารประกอบของ CBD
นอกจากนี้สารสกัด CBD ที่ได้จากดอกแห้งของ Raksa  ส่วนประกอบของต้นก็ยังมีประโยชน์ในด้านต่างๆอีกด้วย  ในส่วนของ Biomass หรือ ส่วนต้น ราก ใบ ยังสามารถสกัดสาร CBD ออกมาใช้ประโยชน์ในผลิตภัณฑ์อื่นๆ ได้อีก เช่น การนำสารสกัดไปทำเป็น CBD Butter, Cooking oil, Syrup หรือ Hemp Leaf Tea ได้อีกด้วย และอีกหนึ่งสิ่งสำคัญที่ได้จากต้นแม่พันธุ์ Raksa คือกลิ่นของกัญชา หรือเรียกว่า Terpenes โดยทั่วไปแล้วกัญชาจะมีกลิ่นเฉพาะเป็นของตัวเองที่ไม่สามารถนำมาจากพืชต้นอื่นๆได้ บางชนิดจะมีกลิ่นเหมือนลาเวนเดอร์ หรือบางชนิดจะกลิ่นคล้ายๆมะนาวหรือกลิ่นไม้ การดมกลิ่นกัญชาสามารถผลผ่อนคลายที่ไม่เหมือนกันและแตกต่างกันออกไปในแต่ละบุคคล
ส่วนของ GTG เอง ก็ได้นำเทคโนโลยีการสกัดกลิ่นกัญชา โดยการใช้การสกัดผ่านกระบวนการที่เรียกว่า Gas chromatography และได้ร่วมมือกับบริษัททำกลิ่นชั้นนำของประเทศไทยหลายๆบริษัท ทำผลิตภัณฑ์ “Tropical Terpenes” ที่มีเอกลักษณ์เฉพาะตัวของ GTG โดยแบ่งเป็น 2 กลุ่มคือ 1) Natural Oil 100% ที่จะได้ Organic Essential Oil 100% ที่เหมาะแก่การนำไปผสมกับเครื่องสำอาง/ผลิตภัณฑ์บำรุงผิว เนื่องจากมีคุณสมบัติที่ธรรมชาติสูง 2) Hybrid terpenes ที่เป็นส่วนผสมของ Natural Oil และกลิ่นสังเคราะห์ ที่เป็น Food grade เหมาะสำหรับการนำไปใช้เป็นส่วนประกอบของการทำอาหาร และเมื่อไม่นานนี้ สารสกัดกลิ่น Terpenes ของ GTG ได้ถูกนำไปใช้ในผลิตภัณฑ์สปาของแบรนด์ดังอย่าง Panpuri Wellness แล้ว
ทางด้าน GTG ได้รับการติดต่อจากลูกค้าที่ให้ความสนใจเข้ามาเป็นจำนวนมากเพื่อให้บริษัทผลิตสารสกัดพืชกัญชง โดยเฉพาะสาร CBD ที่บริษัทให้ความสำคัญกับคุณภาพอย่างสม่ำเสมอ CBD ที่ได้มาจากต้นแม่พันธุ์ Raksa เพียงต้นเดียว ซึ่งพัฒนาสายพันธุ์มาจากพันธุ์ที่ได้รับรางวัล 8-9 ปีติดต่อกัน แถบอัมสเตอร์ดัม มี CBD สูง และเป็นตัวใช้ทำยาที่ดีที่สุดในฝั่งยุโรป
โดย GTG ไม่ได้เพียงแค่มุ่งเน้นการสกัด CBD ที่มีผลลัพธ์ที่ดีที่สุด แต่ยังเป็นบริษัทที่มีประสบการณ์และความพร้อมให้คำปรึกษากับผู้ประกอบการต่างๆในการจดทะเบียน และเป็น one stop supply chain ของการทำฟาร์มกัญชา-กัญชง และกำลังจะเปิด farm consulting service ในการ design farm ขายปุ๋ย ขายไฟ ที่ใช้ในการปลูกกัญชา-กัญชง ให้ได้ผลผลิตออกมาทุกๆเดือนในตลอดทั้งปี การทำธุรกิจร่วมกับ GTG เป็นไปตามที่กฏหมายได้กำหนดไว้ ในรูปแบบของ Contract Farming ที่ทำการปลูก ส่งมอบ และแจ้งทางอย. ตามลำดับ และ GTG พร้อมนำส่งลอตแรกในช่วงต้นปีหน้าอย่างแน่นอน
ทั้งนี้เนื่องจากมีจำนวนผู้เข้าร่วมงานมาก GTG จึงเตรียมจัดงานสัมมนาออนไลน์ครั้งที่ 2 “GTG Turnkey Solution Services แปรรูปสารสกัดกัญชง Raksa CBD ในอุตสาหกรรม Cosmetics” ที่ผู้เข้าร่วมงานจะได้พบกับคุณคริส-กฤษณ์ ธีรเกาศัลย์ ผู้ที่สนใจสามารถติดตามข้อมูลในเพจ Facebook: Golden Triangle Group หรือเว็บไซต์ gtg.co.th